מערב טקסס

מערב טקסס הוא אזור מוגדר באופן רופף במדינת טקסס בארצות הברית, והכולל בדרך כל את השטחים המדבריים והחצי-מדבריים ממערב לקו הנמתח בין הערים ויצ'יטה פולס, אבילין ודל ריו.

אין הסכמה כללית על הגבול בין מזרח טקסס למערב טקסס.Cochran, M., Lumpkin, J. and Heflin, R. 1999. West Texas: a portrait of its people and their raw and wondrous land. Lubbock: Texas Tech University Press, 176 pp. אף על פי שרוב תושבי טקסס מבינים את המונחים הללו, לא קיימים גבולות רשמיים, ואנשים שונים עשויים לתאר את גבולות האזורים הללו בצורה שונה. ההיסטוריון והגאוגרף וולטר פרסקוט ווב הציע שקו האורך 98 מפריד בין מזרח ומערב טקסס;Webb, W.P. 1935. The Texas Rangers: a century of frontier defense. New York: Houghton Mifflin Co., 583 pp. הסופר איי.סי. גרין הציע שמערב טקסס משתרע ממערב לנהר הברזוס.Greene, A.C. 1998. Sketches from the five states of Texas. College Station: Texas A&M University Press, 176 pp. עם זאת, השימוש בקו אחד בלבד עלול לשלול את השימוש במפרידים נוספים, כמו אזור - מרכז טקסס. טקסס היא חלק מדרום ארצות הברית ומדרום-מערב ארצות הברית באותו הזמן, בעוד שהאקלים החצי-מדברי והמדברי של מערב טקסס מאפיין בבירור את דרום-מערב ארצות הברית.

מערב טקסס מחולק לעיתים לאזורי משנה לפי מאפיינים פיזיוגרפיים נבדלים. החלק של מערב טקסס שממערב לנהר הפקוס מכונה לעיתים "מערב טקסס הרחוק" או "הטרנס-פקוס", מונח שהוצג ב-1887 על ידי הגאולוג רוברט ט. היל.Hill, R.T. 1887. The topography and geology of the Cross Timbers and surrounding regions in Northern Texas. The American Journal of Science, 3rd Series, 33:291–303. אזור הטרנס-פקוס נמצא בתוך מדבר צ'יוואווה והוא האזור היבש ביותר במדינה. אזור נוסף במערב טקסס הוא לאנו אסטקדו, אזור עצום של מישורים גבוהים וישרים המשתרע עד מזרח ניו מקסיקו וטקסס פאנהנדל. ממזרח ללאנו אסטקדו שוכן "אזור הקרקע האדומה" של המישורים הגליים (Rolling Plains), ודרומית ללאנו אסטקדו נמצא מישור אדוארדס. אזורי המשנה של המישורים הגליים ומישור אדוארדס משמשים כאזורי מעבר בין מזרח ומערב טקסס.

 תמונות 

קישורים חיצוניים

 הערות שוליים 

קטגוריה:טקסס: גאוגרפיה
קטגוריה:טקסס